Betoging op N3 ontwrig verkeer | Maroela Media
Verkeer op die N3 naby Johannesburg is Dinsdagoggend erg ontwrig toe inwoners van Alexandra 'n deel van die hoofweg beset het tydens 'n betoging oor dienslewering.
Supt. Edna Mamonyane, woordvoerder van die Johannesburgse metropolisie, het gesê die betoging is naby die Londonweg-afrit en twee bane op die N3-Noord is vir verkeer gesluit.
"Die Johannesburgse metropolisie en polisiebeamptes is op die toneel. Inwoners betoog glo oor diensleweringskwessies, insluitend 'n gebrek aan elektrisiteit." Betogers het buitebande aan die brand gesteek en klippe in die pad gepak.
Volgens Mamonyane moet motoriste eerder die Modderfonteinweg-afrit neem, deur Wynberg beweeg en op die M1 aansluit by Corlettweg.
Mamonyane het gesê daar is geen beserings aangemeld nie en dat niemand nog in hegtenis geneem is in verband met die voorval nie.
Niemand inhegtenis geneem nie, is dit nie musiek in die ore van liberraliste chaosbeskermhere nie, dankie polisie, dankie menseregtevegters, jammer aan die werkskeppers en jammer aan die wat dringend na hospitale geneem moet word maar liberale regte van die betoger kom eerste volgens liberale agenda.
Die R59 tussen Vereeniging en Alberton is deesdae so te sê heeltyd toe. Die polisie monitor net.
Die M57 in Olifantsfontein is ook gereeld toe weens betogings .
London weg lyk in elk geval verskriklik wat slaggate betref, doen eintlik die dorp se motors n guns om hom toe te hou
Die gebrek van elektrisiteit! Gaan betoog voor jou kolegas by eskom wat betoog! Dis hoekom jy nie diens kry nie. Jy soek dit verniet en hulle soek 'n verhoging. Wie betaal?